google/wiki40b huggingface dataset:
Metropol TV

Profil

Egenproduserte programmer som En L.U.N. aften med Golden og Antonsen, Håvard Lilleheie Show og Frem fra trengselen var blant de mest sette på kanalen. Det viktigste programmet var imidlertid Metropol Live. Dette var en 90 minutter lang direktesendt program sendt fra Cafe Børsen i Oslo som gikk alle hverdager kl 19:30-21. Dette var også det programmet som åpnet kanalen.
Anders Hornslien og Sarah Natasha Melbye var blant de mest profilerte programlederne i kanalen.

Tilgjengelighet og seertall

Ca 35% av alle husstander kunne ta inn kanalen. Folk i Oslo og omegn kunne ta inn kanalen ved hjelp av kabel eller UHF-antenne. Ved siden av Oslo ble kanalen distribuert via kabelanlegg i Trondheim, Bergen, Stavanger, Tromsø, Drammen, Kristiansand, samt andre større tettsteder i landet. Den kunne i tillegg taes inn av alle med digital parabolantenne (men ikke analog parabol).
Undersøkelser viste at 40 000 av Oslos beboere så på kanalen på første ukene. Dette ble betegnet som en lovende start.

Avvikling

Metropol TV begjærte seg konkurs den 27. februar 2002 og stanset sine sendinger samme dag. Bakgrunnen var et underskudd på 45 millioner. Dette skyldest kanalens svake seertall, blant annet så ble premieren på Respatex kun sett av 2000 personer. Mange var heller ikke i stand til å ta inn kanalen. F.eks. kunne ingen av de som kun hadde luftantenne ta den inn. Heller ikke de med analog parabolantenne. Dette utestengte mange potensielle seere siden de fleste paraboleiere fremdeles hadd analog antenne.
Vadsø museum-Ruija kvenmuseum

Vadsø museum-Ruija kvenmuseum ble etablert i 1971. Siden 2006 har museet vært en del av Varanger museum. Vadsø museum-Ruija kvenmuseum har et særlig ansvar for kvensk historie og kultur.

Bygninger og anlegg

Museet i Vadsø har flere anlegg i byen, først og fremst Tuomainengården og Esbensengården og Bietilæanlegget i byen, samt Kjeldensenbruket på Ekkerøy. I tillegg forvalter museet også Vadsøya kulturpark. Museets bygninger og anlegg viser Vadsø som fiskevær og jordbruksområde, med vekt på den store kvenske innvandringen til byen på 1800-tallet.
Finn H. Andreassen

Bibliografi

I 1989 utga han en bok om den tidligere narkotikadømte Jonas Wold Flukten : på eventyr med Jonas Wold. En bok han skrev sammen med de impliserte i boken, Jonas og politimannen Geir Bing. I 2004 utga han boka Subjektivt kamera der han blant annet hevdet at to tidligere kollegaer hadde drevet en kampanje for å hindre at han ble TV 2s nye toppsjef i 1999. I 2012 ga han ut romanen Desertørene i nord på Saeculum forlag (ISBN 9788292173787).
Google Web Accelerator

Google Web Accelerator var en plugin til Internet Explorer og Firefox, som skulle gjøre nettsurfing mye raskere. Programmet var designet for folk med bredbåndstilkobling, og var enkelt å bruke. Programmet fungerte bare på operativsystemet Windows. Nettleserne måtte være av en nyere versjon (IE 5.5 eller høyere og Firefox 1.0 eller høyere). 
Tjenesten ble faset ut 20. januar 2008.
Gamle Flekkerøyvei

Gamle Flekkerøyvei (7-17, 2a-12) er en gate i bydelen Grim/Dalane i Kristiansand. Den har sitt løp fra Møllevannsveien ved Idda Arena og den tidligere Idrettsplassen til Tinnheia hvor den går over i Tinnheiveien. Traséen følger så Ledningsdalen til Vesterveien. 19 eiendommer er matrikulert til veien.
Navnet kommer av at traséen følger løpet til den tidligere veiforbindelsen ut av Kristiansand sentrum som ble anlagt i 1910 i retning Vågsbygd, Møvig og Kroodden med kort overfart over sundet til Flekkerøy.
Vesterøya

Vesterøya er en halvøy utenfor Sandefjord. Den avgrenses i vest av Sandefjordsfjorden og i øst av Mefjorden. Vesterøya består av boligområder, industri og friområder.

Historie

Vesterøya og nabohalvøya Østerøya var tidligere ekte øyer, slik at det på 800-tallet var mulig å seile innaskjærs mellom Sandefjord og Tønsbergfjorden.
Under den tyske okkupasjonen av Norge under andre verdenskrig ble Folehavna fort anlagt ytterst på øya. Deler av anlegget ble overtatt av Kystartilleriet, men den militære aktiviteten ble lagt ned i 1993. Området er i dag et friområde.
Les Holroyd

Biografi

Holroyd var en av grunnleggerne bak Barclay James Harvest sammen med Woolly Wolstenholme, Mel Pritchard og John Lees. Han spilte en fremtrende rolle som bassist, vokalist og låtskriver frem til det endelige bruddet i 1998. I tiden etter dette grunnla han det påfølgende bandprosjektet «Barclay James Harvest featuring Les Holroyd» sammen med BJHs trommeslager Mel Pritchard. Bandet gav blant annet ut utgivelsen Revolution Days, og i senere tid en liveutgivelse med Prahas filharmoniske orkester.
Hans musikalske forbilder er Toto, Chicago, Paul Simon, Crosby, Stills & Nash, Steve Winwood og Phil Collins.
Holroyd har også samarbeidet med folkrock-musikeren Alan Simon, et samarbeid som i 2009 resulterte i operaen Anne de Bretagne, hvor Les Holroyd spilte rollen som Henrik VII av England.
Trinity Rescue Kit

Trinity Rescue Kit (TRK) er en Linux-distribusjon med kommandolinje grensesnitt som er basert på Mandriva. Den kommer som en Live CD eller Live USB installasjon. Distribusjonen inneholder programvareverktøy som reparerer skadde filer, gjeninnhenting av data, nullstilling av passord og oppdagelse av datavirus. TRK er egnet for å ordne vanlige problemer på Microsoft Windows og Unixlignende systemer.
Første versjon ble lansert i 2001. Siste versjon er 3.4 build 372 fra 29. april 2011.
Sludge metal

Sludge metal er en form for heavy metal som er en blanding mellom doom metal og hardcore punk.
Det sies at stilen ble oppfunnet av gruppa The Melvins, men det var ikke før band fra New Orleans skapte sin egen lokale musikkscene, bedre kjent som NOLA (New Orleans, Louisiana) at sjangeren tok form og ble populær. Albumet Master of Reality fra Black Sabbath har vært en stor innflytelse for tidlige sludge metal-band. Spesielt sangen «Into the Void» har en veldig sludge metal-lignende lyd.
Gitarer og bass er skurrete og de bruker vanligvis feedback for å få en mer bråkete atmosfære. Riffingen er som regel seig og tung som i doom metal. Vokalistene skriker akkurat som i hardcore punk og tekstene handler ofte om samfunnet på en slags kynisk eller undertrykt måte. Trommene er også veldig like som hardcore punk stilen. Denne stilen blir også noen ganger blandet med stoner metal, men sludge metal prøver å ikke fokusere på det positive sidene med livet som stoner metal både musikalsk og lyrisk.
Sludge metal tar også deler fra søramerikansk rock og image.
Sørlandskirken

Sørlandskirken ble etablert på midten av 80-tallet av Kjell Haltorp som var menighetens pastor de 20 første årene. Menigheten er en selvstendig karismatisk menighet med hovedbase i Arendal. Kai Johansen var pastor de ti neste årene. Menigheten har om lag 400 medlemmer. Sørlandskirken har hatt avdelinger i Kristiansand (2012) og Grimstad (2013).
Menigheten har hatt flere navn: Kristne i Skytebaneveien 3, Kristne i Sørlandet bibel- og misjonssenter og Sørlandet bibel- og misjonssenter.
Menigheten drev en omfattende nærradiovirksomhet i neste 20 år, og var den første nærradioen i Aust-Agder til å komme på lufta. Radio lys i sør hadde sin første sending 10. desember 1984 og ble avviklet i 2004. Lys i sør TV var menighetens tv-satsing i nærmere fire år. Denne ble avviklet sammen med radioen.
Sørlandskirken har drevet et omfattende misjonsarbeid og har vært med å etablere menigheter i Albania, Makedonia og i Midtøsten. Den har også engasjert seg i hjelpearbeid i Kongo, Romania og India.
De første årene hadde ikke menigheten et formelt navn og ikke noe fast tilholdssted.  De ønsket å kalle seg "kristne" og være en del av "menigheten i byen". Kjøpet av Skytebaneveien 3, Arendals møbelfabrikk, i 1985, markerte en tydeligere etablering og formalisering av menigheten. Kristne i Skytebaneveien 3 var det registrerte navnet på menigheten fra midten av 80-tallet til midten av 90-tallet. Leif S. Jacobsen ble medpastor i 1994 og var avgjørende for at menigheten fikk et offisielt navn: Sørlandet bibel- og misjonssenter, som menigheten hadde fram til Kai Johansen overtok og endret navn til Sørlandskirken i 2003. Kai Johansen sluttet som pastor i 2014.
Menighetens første pastor, Kjell Haltorp har sin bakgrunn fra pinsebevegelsen. Teologisk er det lite som skiller menigheten fra en pinsemenighet. Organisatorisk er det større forskjeller. Menigheten har ikke eldsteråd og menighetsmøter som pinsemenighetene har.
Sørlandskirken er partnermenighet med Troens Bevis Verdens Evangelisering.
Kalgoorlie

Historie

I januar 1893 oppdaget gullgraverne Patrick «Paddy» Hannan, Tom Flanagan og Dan O'Shea. 17. juni 1893 staket Hannan et skjøte i området som gjorde at hundrevis av gullgravere strømmet til området som markerte begynnelsen på byområdet Kalgoorlie (originalt kalt Hannan's). Gull og andre mineraler som nikkel har vært viktig næring i Kargoorlie siden da og sysselsetter i dag rundt en fjerdedel av befolkningen.
Pleven

Pleven (bulgarsk: Плевен), eldre navn Plevna, er en by i det nordlige Bulgaria. Den har et innbyggertall (pr. 2008) på cirka 137 000. Byen er hovedstad i Pleven oblast.
Paralympiske sommerleker 1960

Paralympiske sommerleker 1960. Paralympics ble arrangert for første gang i 1960 i Roma i Italia. Lekene ble avviklet mellom 18. og 25. september. 400 utøvere fra 23 nasjoner deltok og det ble konkurrert i 57 øvelser.
Bømlo Musikallaug

Bømlo Musikallaug ble stiftet 21. september 1999, og i løpet av de første ni årene har musikallauget satt opp sju større produksjoner, de fleste av disse på den populære friluftsscenen Moster Amfi – hvor de har skapt et eget «West End» på Bømlo. Leder for lauget er Kjell Arne Røksund. I 2011 slo lauget seg sammen med Bømloteateret og dannet Bømlo Teater, som i 2014 setter opp West Side Story.

Bakgrunn

Forløperen til lauget var en  Hår-oppsetning i 1996, og etter å ha sett  Jesus Christ Superstar i Oslo Spektrum i 1998, bestemte de seg for å sette opp rockemusikalen i Moster Amfi. Sommeren 1999 ble den historiske musikalen vist i fullversjon, og det ble etablert et tett samarbeid mellom profesjonelle aktører og lokale krefter, noe som har vært et førende prinsipp for alle oppsetningene. Opptil 200-250 personer er med i de større produksjonene, og alle amatørene stiller opp gratis.

Annet hvert år

Bømlo Musikallaug har tatt mål av seg til å skape en større oppsetningen ca. annet hvert år. En egen dansegruppe "Betre enn barbeint" er også etablert på Bømlo. Det foreløpige høydepunktet er Chess-oppsetningen i 2006 hvor 15 000 tilskuere fikk med seg historien om sjakk, sjalusi og storpolitikk med Rein Alexander, Lisa Stokke og Heine Totland i noen av de bærende rollene. I 2009 har lauget sikret seg norgespremiere på stormusikalen Miss Saigon – en fortellingen om kjærligheten mellom den amerikanske soldaten Chris og vietnamesiske Kim, som hadde verdenspremiere i London i 1989. Mye av handlingen foregår i Saigon under Vietnamkrigen på 70-tallet. Fortellingen er basert på Giacomo Puccinis Madama Butterfly.

Brytningstid  av Kenneth Sivertsen

Musikken til stykket Brytningsti som Bømlo Musikallaug satte opp i 2008, er komponert av Kenneth Sivertsen sammen med Nils Petter Molvær og Paolo Vinaccia. Utgangspunktet var Kenneth Sivertsen sin komposisjonen Brytningsti, som var et bestillingsverket til tusenårsjubiléet for den norske kirke på Moster i 1995. Men jubiléet refuserte verket fordi det visuelle uttrykket til dansekompaniet Carte Blanche ble oppfattet som støtende. Etter det har Brytningstid blitt liggende bortsett fra en visning til Festspillene i Bergen i 1997. Den opprinnelige historien skildrer kampen om sjelene, på liv og død, mellom kristen og norrøn tro, mens den nye versjonen til Bømlo Musikallaug skildrer denne historien i et menneske på vei gjennom livet – med alle dets vanskeligheter.

Priser

I 2006 vant Bømlo Musikallaug Ildsjelprisen i kategorien Framsyn. Bak Ildsjelprisen står Kavlifondet, Sparebanken Vest, Grieg Foundation og G. C. Rieber Fondene, i samarbeid med Bergens Tidende.
Bømlo Musikallaug fikk også Haugesunds Avis sin kulturpris i 2006.
What I've Done

Listeplassering

Sangen debuterte på 7.-plass på Billboard Hot 100 som er bandet høyeste debut noen sinne. What I've Done har den nest høysete plassen av en Linkin Park sang på Billboard Hot 100. In the End kom på 2.-plass. What I've Done kom på 4.-plass på Digital Chart. What I've Done er den tredje sangen som har klart og debutere på 1.-plass på Modern Rock Tracks og holde 1.-plassen i over 15 uker. Dette er den syvende sangen som har kommet på 1.-plass på Modern Rock Tracks. Sangen kom også på 1.-plass på Mainstream Rock Tracks der den holdte plassen i 30 dager. På iTunes music store kom den på 2.-plass holdt borte fra førsteplass av «Give It To Me» av Timbaland. Sangen er også den første Linkin Park sangen som har kommet på 1.-plass på TRL. What I've Done kom på 22.-plass på Adult Top 40 og på 24.-plass på Pop Airplay Charts.
Sangen har blitt en kjempe suksess og har kommet blant de top 10 i over sjue land. Dette inkluderes Brasil, Canada, Tyskland, Italia, Polen og New Zealand for og nevne noen. Sangen kom på 6.-plass på UK Single Chart som er det høyeste for noen Linkin Park sang. Sangen kom også på 1.-plass i Kina. På United World Chart kom den på 4.-plass. What I've Done er den singlen som har klart seg best kommersielt og slår In the End og Numb.
Stop motion

Stop-motion (også kalt punktfotografering og enkeltbildeautomatikk) er en animasjonsfilmteknikk hvor man flytter og fotograferer gjenstander bilde for bilde for å skape en illusjon av bevegelse og liv når bildene etterpå vises som sammenhengende film. Teknikken brukes til å lage rene animasjonsfilmer med f.eks dukker, men var også vanlig som spesialeffekter i realfilmer inntil dataanimasjonens gjennombrudd med Jurassic Park i 1993.
Denne filmtypen har oftest blitt omtalt som dukkefilm i Norge.

Teknikk

Stop-motion lages ved at det taes et bilde av et stillestående objekt, objektet flyttes, det tas et nytt bilde, objektet flyttes igjen og det tas enda et bilde og så videre. Når bildene vises etter hverandre som levende film skapes illusjonen av bevegelse. Normalt er kinofilm 24 bilder i sekundet, men vanligvis flyttes figurene bare annenhvert slik at det er kun tolv posisjoner per sekund. For kamerabevegelser er det vanlig å bevege kameraet hvert bilde for å unngå hakking, men fortsatt flytte figurene bare annenhvert. 
I animasjonsfilmer der en bruker stop-motion-teknikken er figurene ofte laget av modelleire (claymation), som for eksempel i filmene om Wallace og Gromit. Bildet kan også være bygd opp som tegninger der de elementene som skal røre på seg i filmen, består av løse, flyttbare, flate papirbiter (cutout-animasjon), som for eksempel i den danske tegnefilmen Cirkeline. Man kan også lage stop-motion med levende mennesker som flytter seg bitte litt mellom hvert bilde (piksilasjon), særlig for å oppnå en komisk effekt.

Eksempler

Teknikken benyttes både i tradisjonelle dokke- og tegnefilmer for barn der alt er laget med dukker, modeller eller tegninger, men også for å skape spesialeffekter i realfilmer, for eksempel fantasifulle og overnaturlige vesener i skrekk- og eventyrfilmer. I noen filmer klippes stop-motion-effektene sammen med opptakene av levende skuespillere, eksempelvis kjempegorillaen og blondinen i King Kong  fra 1933 og avslutningen i Sam Raimis The Evil Dead fra 1981. 
Stop-motion-teknikken er brukt i en mengde animasjonsfilmer, ikke minst i kortfilmer for barn. Kunsten å lage dokkefilm har stått særlig sterkt i områder i Øst-Europa der det har vært en sterk dokketeater-tradisjon, mens den humoristiske tegnefilmen i form av såkalt celle-animasjon har vært preget av amerikansk tegneseriekultur. I Norge står Ivo Caprinos helaftens dokkefilmsuksess Flåklypa Grand Prix fra 1975 i en særstilling. Utenlandske stop-motion-filmer som Tim Burton og Henry Selicks Et førjulsmareritt (1993), Henry Selicks James and the Giant Peach (1996) og Tim Burton og Mike Johnsons Corpse Bride (2005) har utviklet stop-motion til et høyt teknisk og kunstnerisk nivå. 
Stop-motion-teknikken er i dag i stor grad overtatt av dataskapte animasjoner, såkalte CGI (computer genereated images), som gir større muligheter for spesialeffekter, jevne bevegelser og virkelighetstro figurer, men som samtidig også kan synes for teknisk perfekt, glatt og livløs til animasjonsfilmer.
W. S. Lee kullkraftverk

W.S. Lee kullkraftverk  er et kullkraftverk ved Pelzer, delstaten Sør-Carolina i det østlige USA. Det har en installert produksjonskapasitet på 355 MW, fordelt på 3 blokker/turbiner. Operatør er energiselskapet Duke Energy.
Anlegget ble bygget ut i årene omkring 1950–1958. Brenselkilden er sub-bitumenøst kull. Utslippene av CO₂ i 2006 var totalt 1 656 246 tonn.
The Black Viper

Handling

En bølle prøver å flørte med en jente som forlater arbeidsplassen min, men hun blir reddet av en mann. Bøllen lover å hevne seg, og får hjelp av to venner til å overfalle paret senere når de to går en tur. De kidnapper redningsmannen, som blir bundet og fraktet bot i en kjerre. Jenten springer hjem etter hjelp og får det av flere naboer. De sporer bøllene til en hytte i fjellene hvor de har fanget redningsmannen og satt fyr på hytten. En bølle og en av redningsmennene sloss på hustaket.
Sam Eydes plass

Sam Eydes plass er en åpen plass foran Arendal rådhus og kulturhus i Arendal sentrum.
Før 2005 var plassen oppstillingsplass for busser i Arendal, og Rutebilstasjonen lå der hvor kulturhuset er idag. Før dette var plassen en del av Malmbryggen, da Kittelsbukt gikk helt inn her.
Plassen brukes blant annet under større utendørskonserter, og er hovedscene for jazz- og bluesfestivalen Canal Street. Plassen ble anlagt i forbindelsen av byggingen av nytt rådhus og kulturhus som ble ferdigstilt i 2005. Rundt plassen er det holdeplasser for buss samt drosjer. Det er laget en amfi mot sør, bestående av trapper. Plassen er belagt med stein, og er sammen med Kanalplassen og Arendal torv et av Arendal sentrums tre sentrale byrom.
Plassen er oppkalt etter ingeniøren og industriherren Sam Eyde (1866–1940)
NM i svømming kortbane 2012

NM i svømming kortbane 2012 ble arrangert i Drammensbadet i Drammen 22.-25. mars 2012. Arrangør var Drammen SK.
Kimhwa

Administrativ inndeling

Fylket er delt inn i en ŭp (småby), en rodongjagu (arbeiderdistrikt) og 13 ri (landsby).
Sammy Davis jr.

Bakgrunn

Davis' mor var fra Puerto Rico, og hans far, Sammy Davis sr., var afro-amerikansk. Begge foreldrene var varietédansere, og Davis jr. ble oppfostret av farmoren sin. Da han var tre år ble foreldrene separert, og for ikke å miste kontakten tok Davis sr. sønnen med på turné. På turnéen lærte Davis jr. å danse av sin far og Will Mastin, som var leder for dansegruppen. Det tok ikke lang tid før Davis jr. ble en del av showet.
Sammys far og Will Mastin beskyttet han hele tiden fra ubehagelige opplevelser forårsaket av rasisme. De forklarte ulike opplevelser og situasjoner med sjalusi. Da Davis jr. under andre verdenskrig tjenestegjorde i militæret opplevde han grove utslag av rasisme.

Karriere

Han sluttet seg til en underholdningsgruppe og fant ut at rampelyset gjorde slutt på en del av rasismen. Han sa om dette at «Mitt talent var våpenet, makten, måten å kjempe på for meg. Det var den eneste måten for meg å påvirke andres tankesett».
Etter at krigen sluttet gjenopptok Sammy dansingen og lyktes stadig bedre. I 1954 opplevde han derimot sterk motgang da han mistet det ene øyet sitt i en bilulykke. Han brukte et glassøye resten av livet. Det var i forbindelse med denne ulykken han fikk den flatklemte nesen som senere ble ett av kjennemerkene hans. Senere samme år konverterte han til jødedommen, og hans andre album ble utgitt. Hans neste steg i karrieren var å opptre på Broadway.
1959 ble Sammy et av medlemmene i den såkalte «Rat Pack», som ble ledet av hans gode venn Frank Sinatra. De øvrige medlemmene var Dean Martin, Peter Lawford og Joey Bishop. Gruppen opptrådte ofte i Las Vegas og bidro dermed til å gjøre Las Vegas til et turistmål. 
Som en følge av sin suksess begynte Davis jr. å nekte å opptre på scener hvor de praktisere raseskille, og dette ledet smått om senn til at nattklubber i Miami Beach og kasinoer i Las Vegas sluttet å praktisere raseskille.
I 1960 skapte Sammy stort rabalder da han inngikk ekteskap med den svenske skuespilleren Maj-Britt Wilkens. Han hadde da allerede ett oppløst ekteskap bak seg. På denne tiden var det i 31 av USAs 50 stater fortsatt forbud mot blandingsekteskap. Disse lovene ble ikke avskaffet før i 1967. Paret fikk en datter sammen og adopterte to sønner. Paret ble skilt i 1968. Samme år begynte Davis jr. å treffe Altovise Gore som opptrådte i showet hans, og i 1970 ble de viet av pastor Jesse Jackson. Ekteskapet varte frem til hans død i 1990.
Davis jr. døde av komplikasjoner i forbindelse med strupekreft, som han hadde pådratt seg etter mange år som røker. I sin selvbiografi forteller han om et liv med alkohol, kokain og kvinner. Når han skulle beskrive seg selv, gjorde han det ofte ved å omtale seg som «en liten, enøyd, svart jøde med flat nese». Bak denne selvironien lå det trolig mye smerte.
Sammy Davis jr. har fått en stjerne på Hollywood Walk of Fame.
Niederösterreichs flagg

Niederösterreichs flagg er delt i blått over gult. Flagget er i størrelsesforholdet 2:3. Fargene er delstatens tradisjonelle og er avledet av Niederösterreichs våpen, fem gule ørner på blått felt. Fargerekkefølgen har variert gjennom historien. Fra 1836 til 1902 var blått over gult gjeldende, men i 1903 ble rekkefølgen ombyttet. I delstatens forfatning fra 1934 ble rekkefølgen blått over gult gjenopprettet. Delstatens forfatning av 1945 bekrefter dette.
Flagget forekommer i to varianter, med og uten våpenet. Flagget med våpen er statsflagg til bruk for delstatens myndigheter, mens flagget uten våpen er til bruk for delstatens innbyggere.
Organ

Organ (til norsk via latin, fra gresk organon, opprinnelig betydning «redskap») er en kroppsdel som har en spesiell funksjon. Man skiller mellom ytre organer og indre organer. Eksempelvis er hud, lemmer, ører, nese med mer, det vil si ytre organer, mens hjerte, blodårer, lever, nyrer og lignende er indre organer, det vil si organer som er dekket av kroppens ytre lag (huden).
Hovachelus

Utseende

Middelsstore, kraftige, litt blanke, mørkt rødlige skarabider. Beina er svært kraftige som vanlig hos Hopliinae, spesielt bakbeina. Pronotum er blankt, rødt med rundede sider. Dekkvingene er rundede, blanke, sømmen er nedsenket.

Levevis

De voksne billene finnes gjerne på blomster.

Utbredelse

Slekten er endemisk for Madagaskar.
Montgomerytraktaten

Montgomerytraktaten (Treaty of Montgomery) av 29. september 1267 førte til at Llywelyn ap Gruffudd fikk sin nye tittel prins av Wales godkjent av den engelske konge Henrik III av England.
Llywelyn ap Gruffydd klarte å sluttføre hva farfaren Llywelyn den store hadde påbegynt; at med makt og diplomati få de andre walisiske dynastiene under sin myndighet. Begge Llywelyn var fyrster av Gwynedd og klarte å utvide sine territorier. Disse erobringer og Llywelyn ap Gruffyds tittel 'prins av Wales' ble til slutt anerkjent av kong Henrik III i 1267.
Salving

Salving er en seremoniell handling som innbefatter bruk av salve eller olje til å smøre eller helle på noen eller noe. Seremonien kan ha ulike betydninger, men i flere tilfeller har salving vært et tegn på at noen innsettes i en spesiell stilling.
Ifølge Bibelen ble salve brukt i flere tilfeller da kongene i oldtidens Israel ble innsatt, som da Saul og David ble salvet av Samuel. En slags salving ble også utført når prester ble innsatt i sin stilling. Betegnelsen Messias kommer fra det hebraiske Masjíach, som betyr «den salvede».
Noen ganger har kongelige personer blitt salvet som en del av kroningen, noe som også har vært vanlig i Europa. I Danmark ble konger i en lang periode salvet snarere enn kronet i kirken; de hadde allerede på seg kronen når de møtte opp. I Norge fant det sted siste gang da Haakon VII og Maud ble kronet i 1906. I Storbritannia inngår fortsatt salving som en del av kroningen av den britiske monarken.
I den katolske kirke og den ortodokse kirke utføres salving som en del av tre sakramenter: ferming, prestevielse og sykesalving.